rejauldu/bengali-wikipedia huggingface dataset:
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://www.prowrestlinghistory.com/supercards/usa/wwf/summer.html#88 এটি সামারস্ল্যাম কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ১৯৮৮ সালের ২৯শে আগস্ট তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে অনুষ্ঠিত হয়েছে; যা ১৯৮৫ সালের রেসলম্যানিয়ার পর এই মাঠে ডাব্লিউডাব্লিউএফের প্রথম অনুষ্ঠান ছিল।  এই অনুষ্ঠানে সর্বমোট দশটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য মেগা পাওয়ার্স ট্যাগ টিম ম্যাচে ম্যাচে দ্য মেগা বাকসকে পরাজিত করেছে। অন্যান্য শীর্ষস্থানীয় ম্যাচে, জ্যাক রবার্টস একক ম্যাচে হারকিউলিসকে এবং ডাব্লিউডাব্লিউএফ ট্যাগ টিম চ্যাম্পিয়নশিপ ম্যাচে ডেমোলিশন দ্য হার্ট ফাউন্ডেশনকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান।  ১৯৮৮ সালের এই অনুষ্ঠানটি সামারস্ল্যাম কালানুক্রমিকের প্রথম অনুষ্ঠান ছিল, যা ২৯শে আগস্ট তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ১৯৮৮ সামারস্ল্যাম বিষয়শ্রেণী:আগস্ট ১৯৮৮-এ মার্কিন যুক্তরাষ্ট্রে ঘটনা বিষয়শ্রেণী:১৯৮৮-এ নিউ ইয়র্ক বিষয়শ্রেণী:নিউ ইয়র্কে ঘটনা বিষয়শ্রেণী:নিউ ইয়র্ক সিটিতে পেশাদার কুস্তি
পরিবহনের উপায় বলতে পরিবহনের বিভিন্ন মাধ্যমের (স্থলপথ, জলপথ, রেলপথ, আকাশপথ, ইত্যাদি) ভেতর দিয়ে এক স্থান থেকে আরেক স্থানে মানুষ (যাত্রী) বা মাল পরিবহন প্রক্রিয়া বাস্তবায়নকারী ভৌত যানবাহন বা ব্যবস্থাগুলিকে বোঝায়।   মাধ্যম অনুযায়ী পরিবহনের উপায়   মহাকাশ  থাম্ব|মহাকাশ যাত্রা   মহাকাশযান   আকাশপথ  থাম্ব|আকাশপথে পরিবহন   বিমান  ড্রোন   জলপথ  থাম্ব|জলপথে পরিবহন   জাহাজ   স্থলপথ  থাম্ব|স্থলপথে পরিবহন  মোটরগাড়ি  বাইসাইকেল  ঘোড়ার গাড়ি  মালবাহী পশুপ্রাণী  চড়ার পশুপ্রাণী  রিকশা  রেলগাড়ি  ট্রাক  যানবাহন  মালটানা গাড়ি   নলপথ  থাম্ব|নলপথে পরিবহন   নল (প্রবাহী পরিবহন)  বায়ুচালিত নল   আরও দেখুন   পরিবহন   পরিবহন মাধ্যম   তথ্যসূত্র   বিষয়শ্রেণী:উদ্দিষ্ট কাজ অনুযায়ী পরিবহন
সিলেট ইন্টারন্যাশনাল ইউনিভার্সিটি বাংলাদেশের সিলেট জেলার বাগবারিতে অবস্থিত একটি বেসরকারি বিশ্ববিদ্যালয়। এটি বেসরকারী বিশ্ববিদ্যালয় আইন,১৯৯২ এর অধীনে প্রতিষ্ঠিত হয়।Private University Act, 1992 Archived copy at the Library of Congress (February 7, 2013).  এটি বাংলাদেশের বিশ্ববিদ্যালয় মঞ্জুরী কমিশনের আওতাভুক্ত একটি বিশ্ববিদ্যালয়।  বিশ্ববিদ্যালয়টির প্রথম উপাচার্য ছিলেন ছদরুদ্দিন আহমেদ চৌধুরী, যিনি বাংলাদেশে ফিজিক্যাল সোসাইটির সাবেক সভাপতি (১৯৯৫-১৯৯৬) এবং শাহজালাল বিজ্ঞান ও প্রযুক্তি বিশ্ববিদ্যালয়ের প্রথম উপাচার্য ছিলেন।  উপাচার্যগণ নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:   অধ্যাপক ড. ছদরুদ্দিন আহমেদ চৌধুরী  অধ্যাপক ড. সুশান্ত কুমার দাস  অধ্যাপক ড. শহীদ উল্লাহ তালুকদার (২০১৯ - ২০২৩)  অধ্যাপক ড. আশরাফুল আলম (১৩ আগস্ট ২০২৩-বর্তমান)  একাডেমিক বিশ্ববিদ্যালয়টির প্রথম কার্যক্রম শুরু হয় অক্টোবর ২০০১সালে।  বিশ্ববিদ্যালয়টি নিম্নোক্ত প্রোগ্রামসমুহে শিক্ষাদান করে:  ব্যাচেলর অব বিজনেস এডমিনিস্ট্রেশন (BBA)  মাস্টার অব বিজনেস এডমিনিস্ট্রেশন (Executive and regular)  ব্যাচেলর অব সাইন্স ইন কম্পিউটার প্রকৌশল (CSE)  ব্যাচেলর অব সাইন্স ইন  ইলেকট্রনিক্‌স এন্ড Communication Engineering (executive and undergraduate)  ব্যাচেলর অব আর্টস ইন ইংরেজি  ব্যাচেলর অফ লজ (LL.B Hons)  সন্ধ্যাকালীন প্রোগ্রাম  ব্যাচেলর অফ লজ (LL.B pass course)  আরও দেখুন  সিলেট জেলার শিক্ষা প্রতিষ্ঠানের তালিকা;  সরকারি বিশ্ববিদ্যালয়;  বেসরকারি বিশ্ববিদ্যালয়;  জাতীয় বিশ্ববিদ্যালয়।  তথ্যসূত্র  বহিঃসংযোগ  বাংলাদেশ বিশ্ববিদ্যালয় মঞ্জুরী কমিশনের ওয়েবসাইট  বিষয়শ্রেণী:সিলেট জেলার বিশ্ববিদ্যালয় বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০০১-এ বাংলাদেশে প্রতিষ্ঠিত বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
জুড়ী রেলওয়ে স্টেশন বাংলাদেশের সিলেট বিভাগের মৌলভীবাজার জেলার জুড়ী উপজেলায় অবস্থিত একটি রেলওয়ে স্টেশন। স্টেশনটি ২০০২ সাল থেকে বন্ধ রয়েছে।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে জুড়ী রেলওয়ে স্টেশন তৈরি করা হয়। ১৯০৩ সালে শাহবাজপুর থেকে লামডিং পর্যন্ত লাইন বিস্তৃত করা হয়।  পরিষেবা ২০০২ সাল থেকে ট্রেন চলাচল বন্ধ রয়েছে।   তথ্যসূত্র   বিষয়শ্রেণী:মৌলভীবাজার জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
দ্য স্পিকিং ট্রি হল একটি ভারতীয় সাপ্তাহিক সংবাদপত্র যা বেনেট কোলম্যান অ্যান্ড কোং লিমিটেড দ্বারা প্রকাশিত হয়।  এটি ৩১৫,০০০ (২০১৪) এবং ৩১৮,০০০ (২০১৬) এর প্রচলন সহ ভারতের সর্বাধিক প্রচারিত সাপ্তাহিক সংবাদপত্রগুলির মধ্যে একটি।   এটি মুম্বাই, দিল্লি, আহমেদাবাদ, ব্যাঙ্গালোর এবং কলকাতায় প্রচারিত হয়।  মুম্বাইতে, ২০৪,০৬৭ সংবাদপত্র প্রচারিত হয়।  কমস্কোর অনুসারে, ওয়েবসাইটটির ৮ মিলিয়ন পেজ ভিউ রয়েছে।  এটি হিন্দির পাশাপাশি ইংরেজিতেও পাওয়া যায়।    তথ্যসূত্র    বহিঃসংযোগ    সরকারী ওয়েবসাইট বিষয়শ্রেণী:দ্য টাইমস গ্রুপের কোম্পানি বিষয়শ্রেণী:দ্য টাইমস গ্রুপ বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:এশীয় সংবাদ ওয়েবসাইট বিষয়শ্রেণী:মুম্বইয়ের সংবাদপত্র বিষয়শ্রেণী:ভারতের সংবাদপত্র বিষয়শ্রেণী:কলকাতার সংবাদপত্র বিষয়শ্রেণী:টাইমস গ্রুপের প্রকাশনা বিষয়শ্রেণী:দিল্লির সংবাদপত্র বিষয়শ্রেণী:বেঙ্গালুরুর সংবাদপত্র বিষয়শ্রেণী:দ্য টাইমস অব ইন্ডিয়া বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:ভারতীয় সংবাদ ওয়েবসাইট
২০২৪ কলকাতা ফুটবল লিগের প্রিমিয়ার ডিভিশন ছিল কলকাতা ফুটবল লিগের সর্বোচ্চ স্তরের ১২৬তম সংস্করণ আসর।  ২০২৪ সংস্করণে ২৬টি দল প্রথম পর্বে ১২টি দল করে দুটি গ্রুপে বিভক্ত করা হয়েছিল, শীর্ষ ৬টি দল সুপার সিক্স পর্বের জন্য যোগ্যতা অর্জন করেছিল এবং নীচের ৬টি দল অবনমন পর্বে উত্তীর্ণ হয়েছিল।  বিন্যাস ২৬টি দলকে ১৩টি দলের দুটি গ্রুপে বিভক্ত করার পর, প্রতিটি দল গ্রুপের প্রতিটি ক্লাবের সাথে একবার করে খেলেছিল। শীর্ষ তিনটি দল সুপার সিক্স রাউন্ডে যায়, যেখানে তারা গ্রুপ পর্ব থেকে পয়েন্ট নিয়ে চ্যাম্পিয়নশিপের জন্য লড়াই করেছিল। প্রতিটি গ্রুপের নীচের তিনটি দল অবনমন পর্বে প্রবেশ করেছিল।  মাঠ  অমল দত্ত ক্রীড়াঙ্গন, দমদম  এরিয়ান টাউন ক্লাব গ্রাউন্ড, দুর্গাপুর  বঙ্কিমাঞ্জলী স্টেডিয়াম, নৈহাটি  বিধাননগর মিউনিসিপাল স্পোর্টস কমপ্লেক্স   ক্যানিং স্টেডিয়াম, ক্যানিং  ইস্টবেঙ্গল গ্রাউন্ড, কলকাতা  ইস্টার্ন গ্রাউন্ড, চুঁচুড়া  কল্যাণী স্টেডিয়াম, কল্যাণী  কিশোরভারতী ক্রীড়াঙ্গন, কলকাতা  মহামেডান স্পোর্টিং গ্রাউন্ড, কলকাতা  মোহনবাগান গ্রাউন্ড, কলকাতা  নেতাজী স্পোর্টস কমপ্লেক্স, কামালগাজি  রবীন্দ্র সরোবর স্টেডিয়াম, কলকাতা  ঋষি অরবিন্দ ময়দান, কোন্নগর  রয়্যাল পার্ক স্টেডিয়াম, ব্যারাকপুর  শৈলেন মান্না স্টেডিয়াম, হাওড়া  সল্টলেক স্টেডিয়াম, কলকাতা  বিদ্যাসাগর ক্রীড়াঙ্গন, বারাসত  বিবেকানন্দ স্টেডিয়াম, খড়দহ  গত মৌসুমের সাপেক্ষে পরিবর্তন গত মৌসুমের সর্বনিম্ন দুটি দল পশ্চিমবঙ্গ পুলিশ ফুটবল ক্লাব এবং ক্যালকাটা ফুটবল ক্লাব এই মৌসুমে প্রথম ডিভিশনে অবনমিত হয়।  গত মৌসুমের প্রথম ডিভিশনের শ্রেষ্ঠ তিনটি ক্লাব নিউ আলিপুর সুরুচি সংঘ, কালীঘাট স্পোর্টস লাভার্স অ্যাসোসিয়েশন ও মেজারার্স ক্লাব এই মৌসুমে প্রিমিয়ার ডিভিশনে উত্তীর্ণ হয়েছিল। এছাড়া পশ্চিমবঙ্গ পুলিশের বদলে কলকাতা পুলিশের আরেকটি ফুটবল বিভাগ (পুলিশ এসি ব্যতীত) উত্তীর্ণ হয়েছিল।   নিয়ম পরিবর্তন  ২০২৪ মৌসুম থেকে আইএফএ ভূমিপুত্র নিয়ম চালু করেছিলেন, যেখানে প্রতিটি দলকে সর্বকালের সর্বনিম্ন ৪ জন পশ্চিমবঙ্গ রাজ্যের বংশোদ্ভূত ফুটবলারকে খেলা চলাকালীন মূল একাদশে নামাতে হবে বা খেলানো বাধ্যতামূলক করা হয়েছিল।  গ্রুপ পর্ব গ্রুপ এ  গ্রুপ বি  সুপার সিক্স উভয় গ্রুপের শীর্ষ তিনটি দল গ্রুপ পর্ব থেকে পয়েন্ট নিয়ে সুপার সিক্স পর্বের খেলার যোগ্যতা অর্জন করেছিল। যোগ্যতাসম্পন্ন দল উভয় গ্রুপ থেকে সুপার সিক্স পর্বের জন্য যোগ্যতা অর্জনকারী ৬টি দল হল:   গ্রুপ এ গ্রুপ বিডায়মন্ড হারবার ইস্টবেঙ্গলসুরুচি সংঘ  ভবানীপুর মহামেডান  ক্যালকাটা কাস্টমস   পয়েন্ট তালিকা  ফলাফল   [*] = প্রতিদ্বন্দ্বী মাঠে না থাকায় ম্যাচ গুলো ওয়াকওভার পেয়েছে।  অবনমন পর্ব উভয় গ্রুপের নীচের দলগুলি গ্রুপ পর্ব থেকে পয়েন্ট নিয়ে অবনমন পর্বের জন্য যোগ্যতা অর্জন করেছিল। অবনমন পর্ব নিচের দিকের ২টি দল প্রথম বিভাগে অবনমিত হয়েছিল।  যোগ্যতাসম্পন্ন দল  উভয় গ্রুপ থেকে অবনমন পর্বের জন্য ৬টি দল হল:  গ্রুপ এ গ্রুপ বি উয়ারী এসি পূর্ব রেল  কালীঘাট এমএস পুলিশ এসিআর্মি রেডটালিগঞ্জ অগ্রগামী  টেবিল পয়েন্ট  ফলাফল    * = যেহেতু টালিগঞ্জ অগ্রগামী এফসি তাদের দলকে অবনমন পর্ব থেকে প্রত্যাহার করে নিয়েছিল, সে জন্য বিপক্ষ দল তারা ম্যাচ গুলো ওয়াকওভার পেয়েছে।  আরও দেখুন  ২০২৪–২৫ আই-লিগ ৩  ২০২৪–২৫ ভারতীয় রাজ্য লিগ  ২০২৪–২৫-এ ভারতীয় ফুটবল  তথ্যসূত্র  বিষয়শ্রেণী:কলকাতা প্রিমিয়ার ডিভিশন বিষয়শ্রেণী:২০২৪–২৫-এ ভারতীয় ফুটবল
জিটিভি বা গাজী টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। ২০১২ সালের ১২ জুন, আনুষ্ঠানিকভাবে যাত্রা শুরু করে এই চ্যানেলটি।যাত্রা শুরু করলো স্যাটেলাইট টিভি চ্যানেল জিটিভি বাংলাদেশের রাজধানী ঢাকার সেগুন বাগিচাতে চ্যানেলটির প্রধান কার্যালয় অবস্থিত। ২০১৪ সালে চ্যানেলটি ১৫৬ কোটি টাকায় ৬ বছরের জন্য বিসিবির সম্প্রচার সত্ত্ব কিনে নেয়।   অনুষ্ঠানসমূহ  এই চ্যানেলটি নিউজ, নাটক, সিনেমা, গানের অনুষ্ঠান, নাচের অনুষ্ঠান, টকশো সহ নানা অনুষ্ঠান প্রচার করে থাকে। বর্তমানে এই চ্যানেলটি সরাসরি ক্রিকেট খেলা সম্পচার করে থাকে।   ধারাবাহিক নাটক   লোটাকম্বল   আরও দেখুন   বাংলাদেশ টেলিভিশন  এটিএন বাংলা  বাংলাদেশের টেলিভিশন কেন্দ্রের তালিকা   তথ্যসূত্র    বহিঃসংযোগ   জিটিভি    গাজী টিভি   বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:ঢাকার গণমাধ্যম বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০১৩-এ বাংলাদেশে প্রতিষ্ঠিত
কটক লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর কটক শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   ইতিহাস  এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্রগুলি  লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।   বারাম্বা বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বাঁকি বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  আঠাগার বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বারাবতী-কটক বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  চৌদার-কটক বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৯১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  কটক সদর বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৯৩ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।  খণ্ডপড়া বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১২০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   বর্তমান ও প্রাক্তন বিজয়ী সাংসদদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেডি-এর ভারতরুহারী মাহতাব।   ফলাফল   নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।  দল  প্রার্থী   ভোট সংখ্যা  শতাংশ   পরিবর্তন বিজেডি ভারতরুহারী মাহতাব	৫,২৪,৫৯২	৪৯.৫১	-১০.১৯বিজেপি প্রকাশ মিশ্র	৪,০৩,৩৯১	৩৮.০৭	+২৩.১৫ভারতীয় জাতীয় কংগ্রেস পঞ্চানন কানুনগো	৯৯,৮৪৭	৯.৪২	-১২.৯৯   আরও দেখুন   ওড়িশার লোকসভা কেন্দ্রের তালিকা   তথ্যসূত্র    আরও পড়ুন   Surjit S. Bhalla. Citizen Raj: Indian Elections 1952-2019 (2019   Prannoy Roy, Dorab R. Sopariwala . he Verdict:Decoding India's Elections (2019)   বহিঃসংযোগ      ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:ওড়িশার লোকসভা কেন্দ্র বিষয়শ্রেণী:নয়াগড় জেলা
চেলেংক (;  ;  ) ছিল উসমানীয় সাম্রাজ্যের একটি সামরিক অলঙ্করণ।   তুর্কি সামরিক পুরস্কার  মূলত একটি চেলেংক ছিল "একটি পাখির পালক যা বীরত্বের চিহ্ন হিসাবে পাগড়ির সাথে সংযুক্ত করে" কিন্তু ১৮ শতকের শেষের দিকে,  উসমানীয় সামরিক অনুশীলনে প্রাতিষ্ঠানিক রূপ লাভ করে এবং ১৮২০ সাল পর্যন্ত সামরিক যোগ্যতার জন্য পুরস্কৃত করা অব্যাহত ছিল। এটি একটি রত্নখচিত আইগ্রেট ছিল যার মধ্যে পাতা এবং কুঁড়ি এবং ঊর্ধ্বমুখী রশ্মি সহ একটি কেন্দ্রীয় ফুল রয়েছে।  আধুনিক তুর্কি ভাষায়,  একটি পুষ্পস্তবক বা মালা, ফুল এবং পাতা দিয়ে তৈরি একটি বৃত্তাকার সজ্জা। যা সাধারণতঃ একটি অলঙ্কার হিসাবে সাজানো হয়।   অ-তুর্কি নৌ বীরদের উপহার  বাম|থাম্ব|নেলসন, লেমুয়েল ফ্রান্সিস অ্যাবট দ্বারা অঙ্কিত, তার টুপিতে একটি চেলেংক। অ্যাবট মনে হয় নেলসনের চেলেংকে না দেখেই এই প্রতিকৃতি এঁকেছেন। ১৭৯৮ সালে নীল নদের যুদ্ধের সম্মানে সুলতান তৃতীয় সেলিম কর্তৃক হোরাটিও নেলসনকে একটি বিশেষভাবে তৈরি চেলেংক প্রদান করা হয়। এই প্রথম কোন চেলেংক অ-উসমানীয় কাউকে ভূষিত করা হয়েছিল। সাধারণ সাতটি রশ্মিকে তেরোতে বর্ধিত করা হয়েছিল, যেমন একটি সমসাময়িক চিঠিতে বর্ণনা করা হয়েছে:  নেলসনের চেলেংকে ১৯২৯ সালে সোসাইটি ফর নটিক্যাল রিসার্চ একটি জাতীয় আপিলের পর কিনে নিয়েছিল এবং ন্যাশনাল মেরিটাইম মিউজিয়ামে রাখা হয়েছিল যেখান থেকে এটি ১৯৫১ সালে চুরি হয়েছিল এবং কখনও উদ্ধার হয়নি।  ১৭৯৯ সালে ফরাসিদের কাছ থেকে কর্ফু দখলের পর তৃতীয় সেলিম রুশ অ্যাডমিরাল ফিওদর উশাকভকে একটি চেলেংক প্রদান করেন।   সাহিত্যে  প্যাট্রিক ও'ব্রিয়ানের অব্রে-মাটুরিন সিরিজের উপন্যাসে, ক্যাপ্টেন জ্যাক অব্রেকে দ্য আইওনিয়ান মিশনে দুটি বিদ্রোহী জাহাজ দখল করার পর সুলতান কর্তৃক চেলেংকে ভূষিত করা হয়। তার চেলেংকটি নেলসনের মতোই তার পোশাকের ইউনিফর্ম টুপিতে পরা হয়েছিল এবং এতে লুকানো ঘড়ির কাঁটা ছিল, যাতে হীরার স্ট্র্যান্ডগুলি সূর্যের আলোতে ঝলমল করে।   আরো দেখুন    সূত্র        বিষয়শ্রেণী:উসমানীয় পোশাক বিষয়শ্রেণী:তুর্কি শব্দ ও শব্দসমষ্টি বিষয়শ্রেণী:উসমানীয় সাম্রাজ্যের সামরিক পুরস্কার ও সম্মাননা বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:পুরস্কারের ধরন
ক্লিফ হাউস হল কেরলের মুখ্যমন্ত্রীর সরকারি বাসভবন। এটি রাজ্যের রাজধানী তিরুবনন্তপুরমের নান্থানকোডে অবস্থিত। ক্লিফ হাউস হল ক্লিফ হাউস কম্পাউন্ডের অংশ, যেখানে আরও চারজন মন্ত্রীর বাসভবন রয়েছে এবং এটি রাজ্য মন্ত্রীর আবাসিক অঞ্চলের মধ্যে অবস্থিত।  তবে, বাড়িটি কেবলমাত্র একটি বিধিবদ্ধ সরকারী বাসস্থান, কারণ ভারতীয় আইন এবং প্রোটোকলগুলিতে মন্ত্রীদের কোনও নির্দিষ্ট বাসস্থানে থাকার কথা বলা হয়নি। বরং আইন অনুসারে মন্ত্রীর প্রকৃত বাসস্থান, ব্যক্তিগত মালিকানাধীন হোক বা সরকারের, সরকারি বাসস্থান হিসাবে সংজ্ঞায়িত করা হয়েছে। কেরলের বেশিরভাগ মুখ্যমন্ত্রীর সরকারি বাসভবন হিসেবে ক্লিফ হাউসকে ব্যবহার করেছেন।   তথ্যসূত্র    আরও পড়ুন    সরস্বতী নাগরাজন। " ক্ষমতার করিডোর "। দ্য হিন্দু । ১ সেপ্টেম্বর ২০১৭।  বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৪২-এ ভারতে প্রতিষ্ঠিত বিষয়শ্রেণী:কেরলের মুখ্যমন্ত্রী বিষয়শ্রেণী:ভারতের মুখ্যমন্ত্রীদের সরকারি বাসভবন বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:তিরুবনন্তপুরমের প্রাসাদ বিষয়শ্রেণী:কেরলের সরকারি ভবন
ফ্রান্সিস আইলস (আনুমানিক ১৬৭৯ - ১৯ ডিসেম্বর ১৭৩৫), লন্ডনের এসেক্স স্ট্রিট এবং সমারসেটের টাউনটনের কাছে আর্নশিলের বাসিন্দা, একজন ইংরেজ হুইগ রাজনীতিবিদ ছিলেন যিনি ১৭১৫ থেকে ১৭২১ সাল পর্যন্ত হাউস অফ কমন্সে ছিলেন।  আইলস ছিলেন উইল্টশায়ারের সাউথব্রুমের স্যার জন আইলসের পুত্র, যিনি ১৬৮৮ সালে লন্ডনের লর্ড মেয়র ছিলেন।  ১৭১৫ সালের সাধারণ নির্বাচনে ডেভিসেসের হয়ে আইলস বিনা প্রতিদ্বন্দ্বিতায় সংসদ সদস্য (এমপি) নির্বাচিত হন এবং সাধারণত সরকারকে সমর্থন করেন। তিনি সাউথ সি কোম্পানির একজন পরিচালক ছিলেন এবং সাউথ সি বাবল ফেটে গেলে ১৭২১ সালের ২৮ জানুয়ারী তাকে সংসদ থেকে বহিষ্কার করা হয়। ক্ষতিগ্রস্তদের ত্রাণের জন্য যাদের সম্পত্তি বাজেয়াপ্ত করা হয়েছিল তাদের তালিকায়ও তাকে অন্তর্ভুক্ত করা হয়েছিল। তবে, সংসদ কর্তৃক তুলনামূলকভাবে নম্র আচরণের কারণে, তাকে তার সম্পত্তির মূল্যের ২০,০০০ পাউন্ড রাখার অনুমতি দেওয়া হয়েছিল, কিন্তু পুনরায় সংসদে বসতে বা সরকারি পদে অধিষ্ঠিত হতে বাধা দেওয়া হয়েছিল।  আইলস ১৭৩৫ সালে মারা যান, তাঁর কোন সন্তান ছিল না। তিনি তার ব্যক্তিগত সম্পত্তির বাকি অংশ তার ভাগ্নে ফ্রান্সিসের কাছে রেখে যান।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৩৫-এ মৃত্যু বিষয়শ্রেণী:১৬৭০-এর দশকে জন্ম
জন হুন-ইয়ং (; জন্ম: ২৯ মে ১৯৯৪) হলেন একজন দক্ষিণ কোরীয় তীরন্দাজ, যিনি দক্ষিণ কোরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১৬ সালে তীরন্দাজীতে অভিষেক করা হুন-ইয়ং দক্ষিণ কোরিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।  প্রারম্ভিক জীবন জন হুন-ইয়ং ১৯৯৪ সালের ২৯শে মে তারিখে দক্ষিণ কোরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হুন-ইয়ং দক্ষিণ কোরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩১টি ১০ পয়েন্ট অর্জন করে সর্বমোট ৬৬৪ পয়েন্ট নিয়ে তিনি ১৩তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫২তম স্থান অধিকারী গ্রেট ব্রিটেনের পেনি হিলির মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে লিম সি-হিয়নের কাছে ৬–৪ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিলেন, যেখানে তিনি ফ্রান্সের লিজা বারবেলাঁর কাছে পরাজিত হয়েছেন।  এছাড়াও তিনি লিম সি-হিয়ন এবং নাম সু-হিয়নের সাথে দক্ষিণ কোরীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১২৩টি ১০ পয়েন্ট অর্জন করে সর্বমোট ২০৪৬ পয়েন্ট নিয়ে ১ম স্থান অধিকার করেছিল। অতঃপর কোয়ার্টার-ফাইনালে তারা চীনা তাইপেইকে ৬–২ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে নেদারল্যান্ডসের বিরুদ্ধে ৫–৪ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা চীনকে পরাজিত করে স্বর্ণ পদক জয়লাভ করেছে।  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় নারী তীরন্দাজ বিষয়শ্রেণী:দক্ষিণ কোরিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:অলিম্পিক স্বর্ণপদক বিজয়ী দক্ষিণ কোরীয় বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী
ভার্নন সেম্যুর র‌্যান্সফোর্ড (; জন্ম: ২০ মার্চ, ১৮৮৫ - মৃত্যু: ১৯ মার্চ, ১৯৫৮) ভিক্টোরিয়ার দক্ষিণ ইয়ারায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯০৭ থেকে ১৯১২ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। এছাড়াও মেলবোর্ন ক্রিকেট ক্লাবের পক্ষে খেলেছেন তিনি। দলে তিনি মূলতঃ বামহাতি ব্যাটসম্যান হিসেবে খেলেছেন। এছাড়াও স্লো-লেফট আর্ম অর্থোডক্স বোলিং করতেন ভার্নন র‌্যান্সফোর্ড।   খেলোয়াড়ী জীবন  সমগ্র খেলোয়াড়ী জীবনে ২০ টেস্টে অংশগ্রহণের সুযোগ পান তিনি। ১৯০৯ সালে ইংল্যান্ড সফরে তার সেরা সময় কাঁটে। ঐ সফরে তিনি ব্যাটিং গড়ে অস্ট্রেলীয়দের মধ্যে শীর্ষস্থানে অবস্থান করেছিলেন। ব্যক্তিগত সর্বোচ্চ ও সেরা অপরাজিত ১৪৩ রান তুলেছিলেন। পরের বছর উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।   অবসর  ক্রিকেট খেলা থেকে অবসর নেয়ার পর ১৯২৭-২৮ মৌসুমে মেলবোর্ন ফুটবল ক্লাবের সভাপতির দায়িত্ব পালন করেন। এছাড়াও ১৯৩৯ থেকে ১৯৫৭ সময়কালে মেলবোর্ন ক্রিকেট ক্লাবের সচিবের দায়িত্বে ছিলেন।  ১৯ মার্চ, ১৯৫৮ তারিখে ভিক্টোরিয়ার ব্রাইটন এলাকায় ৭২ বছর বয়সে ভার্নন র‌্যান্সফোর্ডের দেহাবসান ঘটে।   তথ্যসূত্র    বহিঃসংযোগ        Vernon Seymour Ransford (1885–1958) Gravesite at Brighton General Cemetery (Vic)  বিষয়শ্রেণী:১৮৮৫-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:মেলবোর্ন ক্রিকেট ক্লাবের ক্রিকেটার বিষয়শ্রেণী:মেলবোর্ন ফুটবল ক্লাবের সভাপতি বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার বিষয়শ্রেণী:অস্ট্রেলীয় ক্রিকেট প্রশাসক বিষয়শ্রেণী:অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার
সংযোগ=//upload.wikimedia.org/wikipedia/commons/thumb/3/3c/100_global.png/220px-100_global.png|ডান|থাম্ব| সিমেরিয়া উত্তর এবং দক্ষিণ চীন ব্লকের সাথে সংঘাত হয়, তাদের মধ্যে প্যালিও-টেথিস মহাসাগর রুদ্ধ করে এবং পর্বত গঠন করে। মানচিত্র সি. ১০০ এমএ সিমেরিয়ান অরোজেনি ছিল একটি অরোজেনি যা এখন মধ্য এশিয়ায় অবস্থিত পর্বতশ্রেণী সৃষ্টি করেছে। প্রায় ২৪০-২০০ মিলিয়ন বছর পূর্বে অন্তিম ট্রায়াসিকের সময় অরোজেনি শুরু হয়েছিল বলে অনুমান করা হয়, যখন সিমেরিয়ান মহাদেশের কিছু অংশ কাজাখস্তানিয়া এবং উত্তর ও দক্ষিণ চীনের দক্ষিণ উপকূলের সাথে সংঘাতের দ্বারা প্রাচীন প্যালিও-টেথিস মহাসাগরকে অবরুদ্ধ করে দেয়।  এই মহাদেশ থেকে উদ্ভূত অঞ্চলগুলি বর্তমানে তুরস্ক, ইরান, তিব্বত এবং পশ্চিম দক্ষিণ-পূর্ব এশিয়ার অংশ। প্লেটের উত্তরের সীমানার বেশিরভাগ অংশই বর্তমানের হিমালয়ের মতো উঁচু পর্বতশ্রেণী নির্মাণ করেছে।   আরো দেখুন    হারসিনিয়ান অরোজেনি - একটি অরোজেনি যা সিমেরিয়ান অরোজেনির আগে ছিল  আলপাইন অরোজেনি - একটি অরোজেনি যা সিমেরিয়ান অরোজেনিকে সফল করেছে   তথ্যসূত্র   বিষয়শ্রেণী:ট্রায়াসিক অরোজেনি বিষয়শ্রেণী:জুরাসিক অরোজেনি বিষয়শ্রেণী:এশিয়ার অরোজেনি বিষয়শ্রেণী:মধ্য এশিয়ার ভূতত্ত্ব
এম-৭৩ (মিশিগান হাইওয়ে) যুক্তরাষ্ট্রের মিশিগান এ অবস্থিত, একটি রাজ্য মহাসড়ক। এম-৭৩, ৮.১৭১ মাইল লম্বা। রাস্তাটি দক্ষিণের ডব্লিউআইএস ৫৫ থেকে শুরু হয়ে, উত্তরের ইউএস ২ এ গিয়ে শেষ হয়। এম-৭৩, ১৯১৯ সালে তৈরী করা হয়। রাস্তাটি আজ অবধি বিদ্যমান রয়েছে।   রাস্তার বিবরণ  থাম্ব|ডান|M-73 in rural Iron County   এম-৭৩, ৮.১৭১ মাইল লম্বা। রাস্তাটি দক্ষিণের ডব্লিউআইএস ৫৫ থেকে শুরু হয়ে, উত্তরের  ইউএস ২  এ গিয়ে শেষ হয়। এম-৭৩, ১৯১৯ সালে তৈরী করা হয়।   ইতিহাস  এম-৭৩, ১৯১৯ সালে তৈরী করা হয়। রাস্তাটি আজ অবধি বিদ্যমান রয়েছে।  মূখ্য অংশবিশেষ    আরও দেখুন      তথ্যসূত্র    বহিঃসংযোগ    M-73 at Michigan Highways  M-73 at Michigan Highway Ends  073 বিষয়শ্রেণী:Transportation in Iron County, Michigan বিষয়শ্রেণী:মিশিগান অঙ্গরাজ্যের মহাসড়ক
আইএনএস পোশাক হল ভারতীয় নৌ বাহীনির একটি জ্বালানী তেল বহনকারী ছোট জাহাজ বা বার্জ। এটি নির্মাণ করেছে শালিমার ওয়ার্ক।  বিবর্ণ  এই বার্জটির বহন ক্ষমতা ৫০০ টন। এই বর্জটির নাম এসেছে নৌ বাহীনির এর আগে একটি এই একই নামের জাহাজ থেকে।এই বার্জটি ১৮ জুন ২০১২ সালে নৌ বাহীনির হাতে তুলে দেয় শালিমার ওয়ার্ক (১৯৮০) লিমিটেড। এই বার্জ নির্মাণের জন্য ২০০৭ সালে নির্মাণ সংস্থার সঙ্গে চুক্তি হয় ২০০৭ সালে দুটি বাজ এক সঙ্গে নির্মাণের জন্য।  তথ্যসূত্র   বিষয়শ্রেণী:জাহাজ নির্মাণ সংস্থা বিষয়শ্রেণী:ভারতীয় নৌবাহিনীর সহায়ক জাহাজ